Z A P I S N I K

21. sjednice Vijeća Mjesnog odbora Žitnjak, 
održane 27. veljače 2023., u prostorijama mjesne samouprave MO Žitnjak, s početkom u 18.00 sati

NAZOČNI ČLANOVI VIJEĆA
1. Mario Kovačić
2. Slavica Marinković
3. Marko Lijović
4. Sanja Šutej
5. Ivan Bedek

OSTALI NAZOČNI: Božica Franjić, Ljiljana Martinović 

Sjednici predsjedava Mario Kovačić, predsjednik Vijeća.

Zapisnik vodi: Mario Kovačić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 21. sjednicu Vijeća Mjesnog odbora.

Prije utvrđivanja dnevnog reda,  predsjednik Vijeća Mario Kovačić, otvara raspravu o zapisniku s 20. sjednice Vijeća Mjesnog odbora Žitnjak. 
S obzirom da nema primjedbi, zapisnik se jednoglasno verificira. 


D N E V N I     R  E D

1. Izvješće o radu Vijeća Mjesnog odbora Žitnjak za 2022. godinu.
1. Program rada Vijeća Mjesnog odbora Žitnjak za 2023. godinu.
1. Zaključak o prijedlogu utroška sredstava s pozicije ONRP.
1. Aktualna komunalna problematika. 
1. Razno: izvješća, pitanja i  prijedlozi.

Predsjednik Vijeća predlaže da će se prvo riješiti četvrta točka dnevnog reda da stranke ne čekaju


Ad 4.) Aktualna komunalna problematika

Stranka Ljiljana Martinović i Božica Franjić napominju da bi trebalo očistiti parcelu od Domovinskog mosta do ulice Žitnjak II. odvojak do kbr. 61 pa sve do nasipa odnosno na k.č. 2579, 2578, 2577, 3141, 4329/7, 2572, 4211/4, 4330/4 i 2575/2 k.o. Žitnjak.
Također napominje da bi trebalo postaviti prometni znak „Slijepa ulica“ na početku ulice Žitnjak II. odvojak. 
 


Z a k l j u č a k

o postavljanju prometnog znaka na početku ulice Žitnjak II. 

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak: 

· postavljanja prometnog znaka „Slijepa ulica“ na početku ulice Žitnjak II. odvojak.
· izvodak iz geoportala u prilogu
· ovaj zaključak dostavlja se Vijeću Gradske četvrti na daljnje postupanje
Z a k l j u č a k
o komunalnoj problematici

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži:
· čišćenje i krčenje zapuštene parcele u ulici Žitnjak II. odvojak na k.č. 2579, 2578, 2577, 3141, 4329/7, 2572, 4211/4, 4330/4, 2575/2 sve k.o Žitnjak.
· izvadak iz geoportala u prilogu
· ovaj zaključak dostavit će se Vijeću Gradske četvrti Peščenica-Žitnjak na daljnje postupanje.
Slavica Marinković postavlja pitanje o proširenju dječjeg i sportskog igrališta u ulici Žitnjak II. odvojak.
Predsjednik Vijeća odgovara da je to stavljeno u Plan komunalnih aktivnosti za 2023. godinu te se čeka izlazak Zrinjevca za izradu projektne dokumentacije te će se izgradnja staviti u Plan komunalnih aktivnosti za 2024. godinu.

Predsjednik Vijeća, Mario Kovačić napominje da su dobili dopis stranke gdje se traži postava prometnog ogledala iz ulice Žitnjak Bogdani odvojak od kbr. 55-85 na ulicu Žitnjak Bogdani.
Također napominje da je dobio usmeni upit stranke o postavi znaka prednosti prolaska iz ulice IV. Struge od. 9-9g na ulicu IV. Struge.
Napominje također da ima puno pritužba ljudi koji se voze gradskim prijevozom, koji silaze na stanici Žitnjak Martinci I. odvojak i III. Struge, a ne mogu sići jer se uvijek parkiraju razni automobili s obzirom da nije napravljen autobusni peron, te mole da se postavi znak zabrane parkiranja.
Otvara raspravu.
Nakon rasprave Vijeće jednoglasno donosi 

Z a k l j u č a k

o postavljanju prometnog ogledala u ulici Žitnjak Bogdani, odvojak od kbr. 55-85 na ulicu Žitnjak Bogdani

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak: 

· postavljanja prometnog ogledala u ulici Žitnjak Bogdani, odvojak od kbr. 55-85 na ulicu Žitnjak Bogdani.
· izvadak iz geoportala u prilogu
· ovaj zaključak dostavlja se Vijeću Gradske četvrti na postupanje

Z a k l j u č a k

o postavljanju znaka prednosti prolaska iz ulice IV. Struge od 9-9g na ulicu IV. Struge

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak: 

· donošenja rješenja o postavi znaka prednosti prolaska na križanju ulica IV. Struge od 9-9g i  IV. Struge.
· ovaj zaključak dostavlja se Vijeću Gradske četvrti na postupanje

Z a k l j u č a k

o postavljanju znaka zabrane parkiranja

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak: 

· postavljanja znaka zabrane parkiranja i zaustavljanja kod autobusne stanice Žitnjak Martinci I. odvojak – III. Struge.
· izvadak iz geoportala u prilogu
· ovaj zaključak dostavlja se Vijeću Gradske četvrti na postupanje
Predsjednik Vijeća, Mario Kovačić ukazuje na problem stanara III. Struga pa tako i ulica Žitnjak Martinci i same ulice Žitnjak koja spaja Čulinečku cestu s Radničkom cestom, odnosno Domovinskim mostom. Napominje da je postavljen znak zabrane prometovanja teških vozila od 7,5 tona u III. Strugama i na početku ulice Žitnjak, a da nitko od vozača ne poštuje te znakove. Predlaže pojačanu policijsku ophodnju ili dežurstva koja bi patrolirala i nadzirala naselje pogotovo u prijepodnevnim satima. 
Također napominje da se vrati znak zabrane prometovanja teških vozila iznad 7.5 tona na početku ulice Žitnjak (znak je maknut prilikom rekonstrukcije ulice Žitnjak i Radničke ceste ali nije postavljen ponovno).
Otvara raspravu.
Nakon kratke rasprave Vijeće jednoglasno donosi 

Z a k l j u č a k

o pojačanu policijsku ophodnju na području MO Žitnjak

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak: 

· pojačane policijske ophodnje na području Mjesnog odbora Žitnjak od Struga do ulice Žitnjak, naročito u prijepodnevnim satima zbog nepoštivanja prometnih znakova zabrane prometovanja vozila iznad 5 tona.
· ovaj zaključak dostavlja se Vijeću Gradske četvrti na postupanje
Z a k l j u č a k

o postavljanju znaka zabrane prometovanja teških vozila iznad 7.5 tona

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak: 

· vraćanja znaka zabrane prometovanja teških vozila iznad 7.5 tona na početku ulice Žitnjak (znak je maknut prilikom rekonstrukcije ulice Žitnjak i Radničke ceste ali nije postavljen ponovno).
· izvadak iz geoportala u prilogu
· ovaj zaključak dostavlja se Vijeću Gradske četvrti na postupanje

		Ad 1) Izvješće o radu Vijeća Mjesnog odbora Žitnjak za 2022. godinu.

	Predsjednik Vijeća Mario Kovačić ukratko upoznaje nazočne o radu Vijeća u protekloj godini, a koje su i svi vijećnici primili s materijalima. U izvješću se navodi broj održanih sjednica, broj donesenih akata, odgovori na akte i izvješće je vrlo temeljito.
Otvara raspravu.
Nitko se ne javlja za riječ i prijedlog se daje na glasovanje.
Nakon provedenog glasovanja konstatira da Vijeće jednoglasno prihvaća 

IZVJEŠTAJ O RADU
Vijeća mjesnog odbora Žitnjak
za  2022. godinu

U 2022. godini rad Vijeća se odvijao u skladu sa Statutom Grada, Pravilima Mjesnog odbora, Poslovnikom o radu i Programom rada Vijeća.

Sjednicama je prisustvovalo prosječno 5 člana Vijeća (100%). Nije bilo odgođenih, a niti prekinutih sjednica zbog nedovoljnog broja prisutnih članova Vijeća. 
Na sjednicama se raspravljalo o 37 točki dnevnog reda na kojim je ukupno doneseno 33 akata:
· doneseni su sljedeći akti: Godišnji obračun Mjesnog odbora Žitnjak za 2022., Financijski plan Mjesnog odbora za 2022. god. i Prijedlog prioriteta za Plan malih komunalnih akcija za 2023.god., te Izvještaj o radu Vijeća Mjesnog odbora za 2021. god. i Program rada Vijeća Mjesnog odbora za 2022. god.
· Vijeće Mjesnog odbora je donijelo zaključak o utrošku korištenju sredstava s pozicije 3299 NESPOMENUTI RASHODI POSLOVANJA i 3 zaključka o korištenju sredstava
· na svim sjednice Vijeće je raspravljalo o zahtjevima građana te prijedlozima vijećnika, te slalo dopise nadležnim gradskim uredima

Predsjednik Vijeća u oba saziva je  redovito sazivao sjednice Vijeća, predlagao dnevni red i predsjedavao svim sjednicama Vijeća u 2022. godini. Surađivao je s predsjednikom Gradske četvrti Peščenica - Žitnjak u sastavljanju dnevnog reda, te prisustvovao Koordinacijama predsjednika Gradske četvrti Peščenica - Žitnjak i predsjednika mjesnih odbora Gradske četvrti Peščenica – Žitnjak.
Članovi Vijeća su svoj rad realizirali prvenstveno kroz sudjelovanje na sjednicama Vijeća, na koje su se redovito odazivali. Članovi su na sjednicama raspravljali i izjašnjavali se o svim pitanjima koja su bila na dnevnom redu, te davali inicijative i prijedloge radi poboljšanja života građana na svom području. Također su organizirali redovita tjedna dežurstva u sjedištu Mjesnog odbora radi primanja građana.
Vijeće je u svom radu nastojalo riješiti zahtjeve građana, te je poduzimalo mjere u okviru svojih nadležnosti kroz prijedloge za Plan malih komunalnih akcija i Aktualnu komunalnu problematiku, upoznavanje Vijeća Gradske četvrti Peščenica - Žitnjak i nadležnih gradskih ureda sa zahtjevima i potrebama građana Mjesnog odbora Žitnjak dostavljajući zapisnike i zaključke sa sjednica Vijeća.

		Ad 2) Program rada Vijeća Mjesnog odbora Žitnjak za 2023. godinu.

Članovi Vijeća primili su prijedlog Programa rada Vijeća mjesnog odbora Žitnjak za 2023. 
Nakon kratkog izvješća predsjednika Vijeća, vijećnici nemaju nikakvih primjedbi na Program rada Vijeća mjesnog odbora Žitnjak za 2023. tako da Vijeće jednoglasno donosi 


		               Program rada Vijeća Mjesnog odbora Žitnjak	                                         			                             za 2023.


a) Polazne odrednice

	Vijeće Mjesnog odbora Žitnjak polazne odrednice svoga Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Vijeća Mjesnog odbora  Žitnjak.
	Naravno, polazne odrednice i ciljevi i zadaci programa rada Vijeća Mjesnog odbora Žitnjak ovise o cjelovitom radu mjesne samouprave, odnosno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora Žitnjak kod definiranja problema i predlaganja njihovih rješenja kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora Žitnjak s Vijećem Gradske četvrti Peščenica-Žitnjak. Suradnja se pri tom podrazumijeva kroz primjenu propisane i opisane procedure rada Vijeća Mjesnog odbora Žitnjak koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i koordinacije predsjednika Vijeća Mjesnih odbora s predsjednikom Vijeća Gradske četvrti Peščenica-Žitnjak.

	Iz navedenog konteksta specificiraju se sljedeće polazne odrednice:

1. Održavanje komunalne infrastrukture
2. Pojačano održavanje, asfaltiranje i rekonstrukcija ulica.
3. Izgradnja i asfaltiranje parkirališta.
4. Uređenje i asfaltiranje pješačkih staza i nogostupa.
5. Regulacija prometa postavom prometne signalizacije.
6. Pojačanje postojeće javne rasvjete u ulicama.
7. Uređenje i opremanje dječjih igrališta potrebnim sadržajima.
8. Zaštita javnih zelenih površina i opremanje istih sadržajima (klupe, stolovi, koševi za otpatke i sl.).
9. Briga o problematici vezanoj uz zaštitu okoliša i sigurnost građana u Mjesnom odboru Žitnjak.
10. Nezavršeni i nedorečeni urbanistički planovi o čemu ovisi proces legalizacije i standardizacije objekata u MO Žitnjak.
11. Sve navedene polazne odrednice ovise o osnovnoj odrednici koja se prepoznaje po stupnju uspješnosti:
· suradnje Vijeća Mjesnog odbora Žitnjak  s građanima,
· suradnje Vijeća Mjesnog odbora Žitnjak s Vijećem Gradske četvrti Peščenica-Žitnjak i Gradskim uredom za mjesnu samoupravu.

Navedene odrednice uvjetuju i usmjeravaju izravno uspješnost rada Vijeća Mjesnog odbora Žitnjak a neizravno pridonose uspješnoj realizaciji rada Vijeća Gradske četvrti Peščenica-Žitnjak.

b) Glavni ciljevi

Iz navedenih polaznih odrednica, te na osnovi rada Vijeća Gradske četvrti Peščenica-Žitnjak vezanog uz prostor našeg mjesnog odbora, Vijeće Mjesnog odbora Žitnjak postavlja sljedeće ciljeve:

1. Koordinirano u suradnji s građanima sustavno prikupljanje svih podataka bitnih za Mjesni odbor Žitnjak o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi te upoznavanje Vijeća Gradske četvrti Peščenica-Žitnjak i građana MO Žitnjak s istim.
2. Koordinirano s Vijećem Gradske četvrti Peščenica-Žitnjak sustavno i kontinuirano planiranje rješavanja manjih komunalnih potreba koje Vijeće Mjesnog odbora Žitnjak selektira i predlaže Vijeću Gradske četvrti kao prioritete programa MKA za tekuće i iduće razdoblje.
3. Uočavanje i predlaganje Vijeću Gradske četvrti i drugim nadležnim tijelima većih komunalnih problema na Mjesnom odboru Žitnjak koji se ne mogu, zbog svoje obimnosti i složenosti, rješavati kroz program MKA.
4. Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora Žitnjak.
5. Permanentno nastojanje za što učinkovitijom suradnjom Vijeća Mjesnog odbora Žitnjak s Vijećem Gradske četvrti Peščenica-Žitnjak i Gradskim uredom za mjesnu samoupravu.

c) Zadaci i rokovi

Na osnovi ovih, programom postavljanih ciljeva, Vijeće Mjesnog odbora Žitnjak će u svome radu i na svojim sjednicama tijekom 2023. provoditi proceduralne postupke i donositi odgovarajuće akte u predviđenim rokovima, a naročito o sljedećim pitanjima:

1. Koordinacija i suradnja s Vijećem Gradske četvrti Peščenica-Žitnjak i s predsjednikom Vijeća Gradske četvrti Peščenica-Žitnjak u okviru propisane i opisane procedure (kontinuirano kroz cijelu godinu).
2. Kontinuirano praćenje aktualne komunalne problematike iz Plana komunalnih potreba Mjesnog odbora Žitnjak naselje te, prema složenosti i razini rješavanja predlaganje rješavanja
a) prioriteta:
· Vijeću Mjesnog odbora Žitnjak
b) Prioriteta za Plan komunalnih aktivnosti:
· Vijeću Gradske četvrti Peščenica-Žitnjak
c) Složenih i većih komunalnih potreba nadležnim tijelima Grada po propisanoj proceduri (kontinuirano  kroz cijelu godinu).
d) Program održavanja komunalne infrastrukture (kontinuirano kroz cijelu godinu)

3. Davanje mišljenja o prijedlozima akata i programima koja od Vijeća Mjesnog odbora Žitnjak zatraži Vijeće Gradske četvrti Peščenica-Žitnjak ili druga nadležna gradska tijela, te prihvaćanje programa i akata na znanje o kojima navedena tijela informiraju Vijeće Mjesnog odbora Žitnjak (kada bude zatražena i ponuđena).
4. Raspravljanje i donošenje zaključaka na sjednicama Vijeća na osnovi prijedloga stanovnika Mjesnog odbora Žitnjak (kontinuirano kroz cijelu godinu).
5. Predlaganje prioriteta za donošenje Plana komunalnih aktivnosti Gradske četvrti Peščenica-Žitnjak za 2024. (rujan-prosinac 2023.)
6. Donošenje Plana MKA za 2024. za Mjesni odbor Žitnjak (rujan-prosinac 2023.)
7. Donošenje Financijskog plana Vijeća Mjesnog odbora Žitnjak za 2023. (siječanj-veljača 2023.)
8. Donošenje Izvješća o radu Vijeća Mjesnog odbora Žitnjak za 2022. (veljača- svibanj).
9. Donošenje Programa rada Vijeća Mjesnog odbora Žitnjak za 2023.(veljača - svibanj)
10. Donošenje Godišnjeg obračuna Vijeća Mjesnog odbora Žitnjak za 2023. (lipanj - prosinac 2023.)
11. Sudjelovanja i predlaganje u donošenju prostornih, urbanističkih i detaljnih planova Grada Zagreba (PUP, GUP, UPU) kada se odnose na prostor Mjesnog odbora Žitnjak (prema dospijeću prijedloga).
12. Raspravljanje, predlaganje i provođenje legalizacije objekata MO Žitnjak.
13. Raspravljanje i predlaganje rješavanja problema o zaštiti okoliša, sigurnosnom i društvenom standardu građana Mjesnog odbora Žitnjak (kontinuirano kroz cijelu godinu).

Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:
· dosegnutoj razini odvijanja propisanog i opisanog rada Vijeća Mjesnog odbora Žitnjak.
· suradnji Vijeća Mjesnog odbora Žitnjak s Vijećem Gradske četvrti Peščenica-Žitnjak i s predsjednikom Vijeća Gradske četvrti.
· suradnji Vijeća Mjesnog odbora s građanima Mjesnog odbora Žitnjak, te o izvršenju proračunskih stavki koje se odnose na Gradski ured za Mjesnu samoupravu Grada Zagreba.




Ad 3) Zaključak o prijedlogu utroška sredstava s pozicije ONRP.

Predsjednik Vijeća, Mario Kovačić napominje da treba napraviti Plan iz sredstva  „Ostalih nespomenutih rashoda poslovanja“ pa predlaže da se sredstva raspodjele.
Otvara raspravu.
Nakon rasprave Vijeće jednoglasno donosi 

ZAKLJUČAK
O PRIJEDLOGU UTROŠKA SREDSTAVA S POZICIJE
OSTALI NESPOMENUTI RASHODI POSLOVANJA


1.	Vijeće Mjesnog odbora Žitnjak  na poziciji 279-3299 za 2023. ima 630 EUR-a.

2.	Vijeće Mjesnog odbora Žitnjak  predlaže utrošak sredstava iz točke 1. ovog zaključka na sljedeći način:

1.   Nepredviđeni troškovi (vijenci, cvijeće, svijeće i sl.)	                                      230 EUR
2.   Promocija Gradske četvrti i Mjesnog odbora                                                         400 EUR

Ukupno:		                          630 EUR

3.	Ovaj će zaključak biti dostavljen Gradskom uredu za mjesnu samoupravu, civilnu zaštitu
       i sigurnost.


[bookmark: _GoBack]
Ad 5.) Izvješća, pitanja i prijedlozi.

Predsjednik Vijeća Mario Kovačić, izvještava nazočne vijećnike s radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima.  
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 19.00 sati.
Zapisnik sastavio:
______________
Mario Kovačić

KLASA:024-08/23-003/435
URBROJ:251-13-11-11/006-23-3 
Zagreb, 27. veljače 2023.

Predsjednik
Vijeća Mjesnog odbora
Žitnjak
_______________________
 Mario Kovačić
